CELEX: C2007/297/52
Language: mt
Date: 2007-12-08 00:00:00
Title: Kawża C-479/07: Rikors imressaq fis- 26 ta' Ottubru 2007 — Ir-Repubblika Franċiża vs Il-Kunsill tal-Komunitajiet Ewropej

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/32
            
         Rikors imressaq fis-26 ta' Ottubru 2007 — Ir-Repubblika Franċiża vs Il-Kunsill tal-Komunitajiet Ewropej
   (Kawża C-479/07)
   (2007/C 297/52)
   Lingwa tal-kawża: Il-Franċiż
   Partijiet
   
      Rikorrenti: Ir-Repubblika Franċiża (rappreżentanti: E. Belliard, G. de Bergues u A.-L. During, aġenti)
   
      Konvenuta: Il-Kunsill tal-Komunitajiet Ewropej (rappreżentanti: A. de Gregorio Merino u M.-M Joséphidès, aġenti)
   Talbiet tar-rikorrenti
   
               —
            
            
               tannulla r-Regolament tal-Kunsill (KE) Nru 809/2007 tat-28 ta' Ġunju 2007, li jemenda r-Regolamenti (KE) Nru 894/97, (KE) Nru 812/2004 u (KE) Nru 2187/2005 fir-rigward ta' l-għeżul tal-mitlaq (drift-nets) (1);
            
         
               —
            
            
               tikkundanna lill-Kunsill tal-Komunitajiet Ewropej ibati l-ispejjeż.
            
         Motivi u argumenti prinċipali
   Bir-rikors tagħha, ippreżentat fir-reġistru tal-Qorti tal-Prim'Istanza fl-10 ta' Ottubru 2007 (li wasal permezz ta' fax fil-5 ta' Ottubru 2007) u mibgħut lill-Qorti tal-Ġustizzja b'applikazzjoni tat-tieni subparagrafu ta' l-Artikoli 51 u 54 tar-Regoli tal- Procedura tal-Qorti tal-Ġustizzja, b'digriet tal-Qorti tal-Prim'Istanza (It-Tmien Awla) tas-26 ta' Ottubru 2007, ir-rikorrenti tikkontesta d-definizzjoni ta' “għeżul tal-mitlaq” magħmula mill-Kunsill fir-Regolament Nru 809/2007, sa fejn din ta' l-aħħar tinkludi, fost l-għeżul tal-mitlaq, il-parit, bħalma huwa l-għażel tat-tunnara. Billi tiġi estiza, għal dawn ta' l-aħħar, il-projbizzjoni ta' l-għeżul tal-mitlaq stabbilita mir-Regolamenti Nri 894/2007, 812/2004 u 2187/2005, dan ir-Regolament jikser kemm l-obbligu ta' motivazzjoni, kif ukoll il-prinċipji ta' proporzjonalità u ta' non diskriminazzjoni.
   Bl-ewwel motiv tiegħu, ir-rikorrenti ssostni li l-Kunsill ma osservax l-obbligu tiegħu ta' motivazzjoni peress li naqas li jsemmi, fir-Regolament ikkontestat, min-naħa, ir-raġunijiet li wassluh jinkludi l-parit, u għalhekk li jwessa' l-kamp materjali tar-restrizzjonijiet applikabbli għal dawn it-tip ta' għeżul u, min-naħa l-oħra, l-opinjonijiet xjentifiċi u tekniċi li fuqhom ibbaża ruħu sabiex jadotta din il-miżura.
   Bit-tieni motiv ir-rikorrenti tikkritika n-natura manifestament inadegwata tal-projbizzjoni tal-parit, bħalma hija t-tunnara, kemm fid-dawl ta' l-għan imfittex mir-Regolamenti, iċċitati aktar 'il fuq, ta' limitazzjoni ta' l-espjansjoni mhux ikkontrollata ta' attivitajiet ta' sajd magħmula bl-għeżul tal-mitlaq b'toqob għall-ħut żgħir kemm ukoll fid-dawl ta' l-għan ta' limitazzjoni tal-qbid aċċessorju. Is-sajd bit-tunnara, imwettqa f'numru limitat minn dgħajjes tas-sajd żgħar, huwa fil-fatt attività ta' natura artiġjanali pprattikata fuq firxa żgħira tal-kosta tal-Mediterran, u għalhekk ma għandha l-ebda riskju ta' espansjoni bla kontroll. It-tunnara, barra minn hekk, sarilha xi tibdil tekniku sabiex jitnaqqas kemm jista' jkun r-riskju ta' qabdiet accessori u, b'mod partikolari, dawk ta' l-ispeċijiet protetti.
   Bit-tielet motiv tagħha, ir-rikorrenti tallega ksur tal-prinċipju ta' non diskrminazzjoni peress li r-Regolament ikkontestat jittratta l-għeżul tat-tunnara bħall-għeżul tal mitlaq) b'toqob għall-ħut żgħir filwaqt li l-qagħda ta' kategorija waħda u l-oħra ta' għeżul hija differenti kemm fir-rigward tal-karatteristiċi teknici ta' l-għeżul tat-tunnara, kemm dwar dak li jirrigwarda n-numru limitat ta' dgħajjes ikkonċernati u ta' l-iskala limitata ta' sajd ipprattikat.
   
      (1)  ĠU L 182, p. 1.